Tuen ensimmäinen erä voidaan maksaa, kun tuen saaja on tehnyt sitovan päälaitetilauksen ja aloittanut rakentamisen sekä kustannuksista vähintään 20 prosenttia on maksettu. Mikäli hanke peruuntuu ennen edellä mainittuja tapahtumia, ei hakijalle ole maksettu tukea. Tällöin tukea ei lainkaan makseta.
Mikäli hanke peruuntuu, myöhästyy tai keskeytyy, maksatuksissa käytetään harkintaa. Hankkeen keskeytyminen, myöhästyminen tai peruuntuminen voi johtaa siihen, että tukea ei voida täysimääräisesti maksaa.
Tuen takaisinperinnästä on olemassa erilliset säädökset. Takaisinperintä liittyy esimerkiksi tilanteisiin, joissa tuen saaja ei ole palauttanut virheellisesti, liikaa tai ilmeisen perusteet-tomasti saamaansa tukea, tuki on käytetty olennaisesti muuhun tarkoitukseen kuin se on myönnetty, tukiviranomaiselle on annettu virheellistä tietoa, tai tuen saaja on muutoin olennaisesti rikkonut tuen käyttämistä koskevia säännöksiä tai tukipäätöksen ehtoja.
Tuen saajan on ilmoitettava tuen myöntäjälle käyttö- tai luovutusrajoituksen noudattamiseen tai omaisuuden käyttöön tukipäätöksessä määrättyyn tarkoitukseen vaikuttavasta olo-suhteiden muutoksesta välittömästi tapahtuman jälkeen, kuitenkin viimeistään kahden kuukauden kuluttua siitä.